Holger Danske (modstandsgruppe)

Holger Danske var en af de største modstandsgrupper i København under den tyske besættelse. Den talte henved 350 medlemmer mod krigens slutning i 1945. Gruppen stod for likvidering af ca. 200 stikkere og over 100 sabotageaktioner. Modstandsgruppen Holger Danske blev startet på adressen Overgaden neden Vandet 51B på Christianshavn i København. Over indgangen findes en mindetavle.

Historie 
Gruppen tog navn efter sagnhelten Holger Danske. Den blev stiftet i foråret 1943. Holger Danske var en "borgerlig" modstandsgruppe i modsætning til den anden store modstandsgruppe BOPA ("Borgerlige Partisaner" - oprindeligt KOPA "kommunistiske partisaner"), som blev dannet af kommunister og spaniensfrivillige. Holger Danske eller HD opstod i flere grupper I, II, III, IV og V. Den løse struktur sikrede, at medlemmerne ikke kendte hinanden; så hvis én gruppe blev afsløret, kunne de andre fortsætte.
  
Gruppen blev optrævlet af tyskerne ved to lejligheder, men det lykkedes dem ikke at identificere alle medlemmer. Gruppen led store tab, for 64 blev henrettet eller dræbt i aktion. Assistent Preben Hagelin, assistent Eduard Frederik Sommer (kaldet Lasse), møbelhandler Kai Holger Schiøth, stud.med.vetr. Per Sonne og kunstmaler Erik Nyemann var blandt de 11 modstandsfolk, der blev myrdet den 9. august 1944 i massakren ved Osted.

Stud.theol. Christian Ulrik Hansen, der var med i Holger Danskes gruppe IV, blev henrettet 23. juni 1944. Han mindes i et hæfte skrevet af sin gruppekammerat Bob Ramsing.

Blandt de største aktioner var sprængningen af Forum-hallen på Frederiksberg 24. august 1943 og angrebet på Burmeister & Wain i 1944.

To medlemmer af Holger Danske var de kendte modstandsfolk Jørgen Haagen Schmith (alias "Citronen"), der blev medlem af gruppen i foråret 1943, og Bent Faurschou Hviid (alias "Flammen"), der var medlem fra efteråret 1943. De deltog begge i sabotager i forskellige Holger Danske-undergrupper og gennemførte sammen en række likvideringer i 1944. "Citronen" og "Flammen" døde med en uges mellemrum i oktober 1944. "Citronen" blev skudt af tyskerne under voldsom ildkamp på Jægersborg Allé, mens "Flammen" tog sit eget liv under en razzia i et hus ved Gentofte. Digteren Morten Nielsen var knyttet til gruppen og blev dræbt af et skud i august 1944 ved levering af en Luger-pistol til "Citronen".

Jørn Andersen, født d. 9. august 1909 i Nervi i Italien, var student fra Birkerød Kostskole. Han blev udannet som Exam. polyt og radiotekniker på Teknologisk Institut. Han var tilknyttet modstandsgruppen Holger Danskes 1. Kompagni, 2, afdeling, 3. gruppe. Gruppen gennemførte både fabrikssabotager og likvideringer. Han blev arresteret d. 26. februar 1945 sammen sine gruppekammerater. De blev alle bortset fra én henrettet i Ryvangen d. 17. marts 1945.

Medlemmer 

† = omkom under besættelsen.
 Jørn Andersen
 Tage Løve Andersen (Steen) †
 Erik Crone (Husum}
 John Mogens Arentoft (Kadetgruppen)
 Niels Arnstedt (Tykke Niels)
 Cato Bakman (Jens Hansen) †
 Egil Barfod
 Jørgen H. Barfod (Bjørn Andersen/Bjørn)
 O.B. Bertelsen (Jønsson)
 Gunnar Bjarnarson
 Erik Blütgen-Petersen (Skyggen)
 Elisabeth Bomhoff (Lis)
 Gunnar Bomhoff †
 Helmer Bomhoff
 Peer Borup (Johns gruppe) †
 Max Bæklund (Max, Rolf, Niels)
 Ella von Cappeln (Cap)
 Gunnar Dyrberg (Herman)
 Jørgen Essemann (Krølle, Spar Es) †
 Povl Falk-Jensen (Eigil/Stig)
 Bent Faurschou Hviid (Flamme/Flammen) †
 Preben Hagelin †
 Christian Ulrik Hansen †
 Orla Jens Christian Hansen †
 Ole Peitersen (Mansa)
 Hans Heister
 Mogens Højstrup (Høeg) (Fergos gruppe)
 Mogens Jarset (Bob)
 Robert Jensen (Tom) fra "Stjerneradio" i Istedgade) †
 Vagn Jespersen
 Gudrun Johansen (frk. Lange)
 Eigil Skov Jørgensen (Marius Foss)
 Hans Keiser-Nielsen (En-Mands Hæren)
 Jørgen Kieler
 Børge Klingenberg (Holger Danske II)
 Bent A. Koch
 Kai Georg Gotfred Hansen (Kai Betjent, Gruppefører, Skindergadegruppen)
 Kaj Leo Kristensen (Leon, Skindergadegruppen) †
 Holger Nyhuus Kristoffersen †
 Knud Larsen (Bergstrøm) †
 Jens Lillelund (Finsen/Finn)
 Kim Malthe-Bruun †
 Marvin Madsen (Johannes/888)
 Lis Mellemgaard (Skindergadegruppen)
 Erik Koch Michelsen (Mix, kadetgruppen) †
 Henny Sinding Sundø (kærester med Mix)
 Povl Ryde Moesgaard (Ewald)
 Børge Munck (reservebetjent v. kystpolitiet)
 Carl Munck (Ejer af Stjerne Radio Istedgade 31)
 Ove Kaj Munck (Død under bombningen af Shell-huset)† 
 Erik Münter (Jens Hvid/Hwiid)
 Svend Otto Nielsen (John) †
 Bent Nielsen (Claus Bøgholm)
 Knud Nordentoft †
 Chester Gustav Nordik (Nielsen)
 Erik Nyegaard (Tomaten)
 Erik Nyemann †
 Erik Emil Parup
 John Wulff Petersen †
 Niels Alexander von Wendt Rahbek †
 Bob Ramsing (Bob)
 Paul Erik Axel Reib,(Niels)
 Henning Røge (Max) †
 Jørgen Røjel
 Klaus Rønholt †
 Ebba Lund (Pigen med den røde hue)
 Erling Reck-Magnussen
 Kai Holger Schiøth †
 Jørgen Haagen Schmith (Citronen) †
 Patrick Schultz (Bent/Lille-Bent)
 Eduard Frederik Sommer (Lasse) †
 Per Sonne †
 Jørgen Staffeldt (Peter Jørgensen) †
 Mogens Staffeldt
 Lars Bager Svane †
 Josef Søndergaard, radioforhandler i Istedgade, også kaldet (Tom)
 Hans Edvard Teglers
 Henry Thomsen †
 Jens Thorsen
 Niels Thorsen
 Karl Christian Trampe (Kadetgruppen)
 Helge Tramsen
 Carl Johan Christian Wiliam Hansen (overlevede ved at stikke af fra politiet inden udlevering til Tyskland).
 Villy Faurholt Troelsen
 Leif Wium (Lennart)
 Bent Høgsbro Østergaard (Gemüse)
 Finn Elmvang (John)
 Orla Christian Thyge Johansen
 Louis Artell "Leon" "Bager Bolle ", kom fra Dansk Samling .
 Henning Schwartz
 Jørgen Bendix Pranov

kilder

Litteratur 
 Gemüse fortæller. Erindringer fortalt af Gemüse i mindet om Flammen og Citronen, Sofie-Amalie Høgsbro Østergaard, 
 4. maj: en antologi om krig og besættelse 
 Kæmp for alt, hvad du har kært (erindringer)  Sabotage, amatørernes oprør
 De illegale : to Holger Danske sabotører fortæller, Bob Herman, 
 Besættelsen 1940-45, Politik, modstand, befrielse, Politikens Forlag, 
 Kom maj- : En sabotørs dagbog, Gunnar Dyrberg (Herman) 
 Holger Danske. Sabotage og Likvidering 1943-1945. Bind 1-2. Peter Birkelund, , Syddansk Universitetsforlag
 Onsdags Avisen 8. maj 1985, 2. årgang nr. 19, side 12 ("Før tyskerne tog politiet: Fornemmede at den var rivende gal"), Børge Klingenberg
 Efter drabet, Peter Øvig Knudsen, , Gyldendalske Boghandel, Nordisk Forlag (2001)
 Øjenvidner til besættelsen – Danskere beretter om hverdag og krig 1940-45, Dino Knudsen, , Haase Forlag (2011)

Eksterne henvisninger 
 Nationalmuseets (Frihedsmuseets) site om Flammen og Citronen. 
 Frihedsmuseets modstandsdatabase.

Modstandsgrupper fra Danmark
Etableret i 1943
Ophørt i 1945